— З тэмай вызначыліся невыпадкова: пры засіллі, здавалася б, камедыйнага жанру ў рэпертуары тэатраў нашай краіны, уласна беларускіх камедый на самай справе амаль няма, — кажа намеснік старшыні журы, кіраўнік Цэнтра беларускай драматургіі, рэжысёр, акцёр Аляксандр Марчанка. — Пасля пазітыўных вынікаў папярэдняга конкурсу для драматургаў “Францыск Скарына і сучаснасць” мы адчулі, што неабходна працягваць рух у дадзеным кірунку. Ініцыятыва правесці Comedy.by належыць былому дырэктару РТБД Уладзіміру Карачэўскаму. Яму захацелася, каб сучасныя беларускія драматургі паспрабавалі выдаць на-гара пэўную колькасць яшчэ і камедыйных тэкстаў.